gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl gl es gl gl gl it gl gl gl pt gl de en sv fr de de gl gl gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - En liberdade os mariñeiros detidos en Cangas
Xoves, quinta feira, 06 de outubro de 2022
Un concerto solidario xuntará fondos para a defensa das 16 persoas que serán xulgadas o martes por unha sentada en xullo.
Os dous mariñeiros detidos este martes en Cangas foron postos en liberdade esa mesma tarde. As detencións producíronse cando participaban nunha protesta que tentaba impedir o paso de camións ás obras do porto deportivo de Massó. Agora están pendentes dunha citación xudicial, xa que se lles atribúe un suposto delito de desorde pública e coaccións.
O avogado da Confraria San Xosé de Cangas, Alberto Muñoz sinalou que os dous detidos estaban a “manifestarse pola situación ilegal” que se producía ao ignorar os camións os sinais que lles prohiben o acceso á zona na que se está a construír o porto deportivo. O avogado salientou que as detencións absurdas, porque mentres os camións circulaban co beneplácito da Garda Civil, “os detidos foron os mariñeiros que se manifestaban”.
As detencións producíronse durante a protesta espontánea de veciños de Cangas ao coñecerse a presenza de vehículos pesados que pretendían trasladar pedra e terra á obra no porto de Massó, que non conta con licenza municipal. Ao mediodía sumáronse á protesta os mariñeiros chegados do mar, entre os que se atopaban os dous irmáns detidos e agora postos en liberdade.
Á protesta contra a construción do porto deportivo no Salgueirón sumaranse varios grupos galegos. O concerto “S.O.S. Massó” celébrase este sábado no campo de fútbol de Monte Carrasco, onde actuarán O Sonoro Maxín, Dios Ke Te Crew, Dakidarría e Stupenda Jones, catro grupos que renunciaron a cobrar polas súas actuacións. O Leo i Arremecághona será o encargado de presentar o concerto.
O concerto pretende apoiar as manifestacións, pero non só desde o punto de vista simbólico. A entrada custa 5 euros, e todos os beneficios se destinarán a un fondo solidario pola defensa de Massó. Ese fondo ten como obxectivo pagar os avogados e as posíbeis multas ás 16 persoas detidas o 20 de xullo cando realizaban unha sentada pacífica no lugar no que se pretende construír o porto deportivo. Os xuízos a estes imputados comezan na mañá do martes 29 de setembro nos xulgados de Cangas.
Web do concerto S.O.S. Massó
Foro Social de Cangas
Dous mariñeiros detidos por impedir o paso de camións á obra de Massó
Nova manifestación en Massó para impedir a entrada de camións á obra
Dezaseis persoas detidas en Cangas nas protestas contra as obras do porto deportivo
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto